Kagiso Media Hunger Relief Fund: Feed A Child
Updated June 12, 2020, 12:48 p.m. | By Jacaranda FM
Vir die laaste tien jaar het die klein span van Feed A Child 'n groot verskil gemaak in die lewens van mense in Mpumalanga, Gauteng en Noordwes.
Feed a Child is 'n nie-winsgewende liefdadigheids- organasie wat na die behoeftes van ongeveer 10 000 mense per dag omsien. Die afgelope maand of twee, het ons afhanklikes verdubbel en bedien ons van babas tot oumense.
Ons missie is om armoede op 'n volhoubare wyse te bekamp. Ons hoof fokus is die Feed a Child kits-pap wat al die voedings waarde bevat wat op 'n daaglikse basis nodig is. Dit word net met water gemeng en kom in 5 heerlike geure – en dit vir minder as R3.00 per porsie. Geen energie is nodig vir die voorbereiding van ons pap nie.
Ons het ook 3 liefdadigheids-winkels in Centurion, Klerksdorp en Middelburg. Dit is 'n groot deel van ons volhoubare program. So baie mense trek voordeel uit ons bekostigebare items en ons ondersteun heelwat entrepreneurs uit ons winkels uit. Dit gee ook 'n geleentheid vir elke gemeenskapslid om te saai in ons bediening.
Ons is hierdie maand 10 jaar oud en het 'n groot uitdaging aan ons ondersteuners om ons te help om hierdie maand R1 miljoen rand in te samel. As elke persoon die boodskap aanstuur na 'n paar kennisse toe is hierdie doelwit heeltemal haalbaar.